Mauri malvega panin selles mõttes mööda, et… Noh, ka tema hakkab õitsema alles päris hilissuvel, kui otse avamaale külvata. Sellepärast torkasin seemned nüüd toas kasti, et äkki saaks ikka varem ilu näha… Aga nüüd ma juba sutike kahetsen seda otsust: see taimetitt, kes  mulle hetkel kastist vastu vaatab, tundub peletislikult tugevakasvuline. Eile polnud ainsatki märki temast, aga täna hommikul, ole lahke, tervelt 2 cm noort taime. Kui ta samas tempos jätkab, siis on mul maikuuks seda põõsast terve aken täis.